נורית ירדן

נורית ירדן (נולדה ב-1959) היא אמנית ישראלית, בוגרת המחלקה לצילום בבצלאל בירושלים. מנחה ומרצה לצילום. ירדן נולדה בתל אביב, ובילדותה חיה שבע שנים בפריז עם משפחתה. לאחר שובה לישראל התגוררה בתל אביב שם סיימה את בית הספר התיכון "אליאנס" בשכונת רמת אביב. את שירותה הצבאי עשתה בלהק מודיעין בחיל האוויר. לאחר שחרורה למדה צילום ב"קמרה אובסקורה" והמשיכה את לימודיה במחלקה לצילום בבצלאל. היא סיימה את לימודיה ב-1986. ירדן יוצרת, מרצה ומנחה בתחום הצילום. יוצגה כעשר שנים על ידי "גלריה שלוש לאמנות עכשווית" בתל אביב, וכיום עובדת באופן עצמאי. בשנים הראשונות לאחר סיום לימודיה בבצלאל היא חקרה את אלבום המשפחה ובהמשך היא בחנה בעבודותיה את המרחב הציבורי הישראלי מנקודת מבט פוליטית וחברתית. זהו יומן סביבה המבוסס על שיטוט. עבודותיה משלבות בין דימוי וטקסט, ובין צילום ישיר לצילום מבוים, והן מורכבות בדרך כלל מסדרות על פי נושאים. הרצון של ירדן להכיר את החברה שבה היא חיה ולהבין טוב יותר איך המרחב הציבורי משקף אותה, הוביל אותה ליזום את "שהות": פרויקט רזידנסי עצמאי מתמשך בארץ, שהחל בדצמבר 2015 ומועד סיומו לא ידוע. במסגרת הפרויקט נוסעת ירדן שלוש פעמים בשנה ליישוב שאינה מכירה, ושוהה בו שבוע ימים. היא מוצאת איש קשר שעוזר לה להשיג מקום לינה צנוע ומקשר בינה לבין כמה פעילים חברתיים מקומיים. בשלושת הימים הראשונים היא נפגשת עם הפעילים, לומדת על המקום, כותבת יומן עם ציטוטים מתוך השיחות, ובשאר הימים מצלמת. מטרתה של ירדן היא לשהות בכל סוגי ההתיישבות, ולהכיר את כל המגזרים. עד לקיץ 2023 שהתה ירדן בשישה עשר יישובים: ערד, קיבוץ ברעם, מעלות תרשיחא, מצפה רמון, עוספיא, קיבוץ כפר מסריק, עכו העתיקה, מושב מעלה גמלא, שפרעם, מושב תימורים, כפר תבור, אילת, קיבוץ כפר עזה, מטולה, אפרת ושכונת הקטמונים בירושלים. מאחר שמדובר בפרויקט רחב יריעה שטרם הסתיים, תוצרי פרויקט "שהות" מוצגים בינתיים כספרים דיגיטליים באתר האינטרנט של ירדן, ובנוסף הם מוצגים במפגשים של ירדן עם קהלים שונים ברחבי הארץ: סטודנטים לאמנות וקבוצות מהקהל הרחב. בעתיד יוצגו העבודות גם בתערוכות בחללים פיזיים. ירדן הציגה מספר רב של תערוכות יחיד בחללים מובילים כגון מוזיאון הרצליה (2019); בית האמנים, תל אביב (2014); גלריה קונטמפוררי, תל אביב (2013); וגלריה שלוש לאמנות עכשווית, תל אביב (2010, 2007, 2005, 2002, 2000). כמו כן, הציגה בתערוכות קבוצתיות שונות בישראל ומחוצה לה בין השאר בגלריה Circle1, ברלין (2018); מוזיאון בת ים, (2011); המוזיאון היהודי, מינכן (2010); גלריה ארטנוילנד, ברלין (2008); מוזיאון תל אביב (2003, 2002); מוזיאון ישראל אגף הנוער, ירושלים (2014, 2005, 2002); ארטפורום ברלין (2002); גלריה מרגוליס, יוסטון (2000); ומוזיאון ישראל (1998). ירדן פרסמה את הספר "מולדת" שליווה את תערוכת היחיד שלה במוזיאון הרצליה (2019); הוציאה קטלוג לתערוכה "במרחק הליכה" בגלריה קונטמפוררי, תל אביב (2013); ואת ספר האמן ארוחה משפחתית בהוצאת חרגול/עם עובד (2007). עבודותיה פורסמו גם: בספרים: לימבוס, מקום, צילום, הוצאת הקיבוץ המאוחד (2008); וצלמי הארץ של גיא רז בהוצאת מפה והקיבוץ המאוחד (2003), בכתבי העת: "הליקון" (גיליון מס' 89, קיץ 2010); "מסמרים" (גיליון מס' 5, אפריל 2007); ו"המדרשה" (גיליון מס' 8, יוני 2005), בקטלוגים שונים: ובהם קטלוג התערוכה "זירת האירוע", מוזיאון הרצליה (2019); קטלוג התערוכה "מזל וברכה", בית התפוצות, תל אביב (2014); קטלוג התערוכה "דיוקנאות קין", אוניברסיטת בן-גוריון, באר שבע (2012); קטלוג התערוכה "בריסטולים", מוזיאון בת-ים (2011); וקטלוג התערוכה "Family Files", המוזיאון היהודי, מינכן (2010); ירדן זכתה בפרס "עידוד היצירה" של משרד התרבות הישראלי (2002) ובמלגת "קרן שרת" – קרן תרבות אמריקה ישראל (1985). עבודותיה נמצאות באוספים של מוזיאון ישראל, מוזיאון בת ים, מוזיאון הרצליה, קום איל פו, .O.R.S ובאוספים פרטיים רבים. ירדן חיה ויוצרת בתל אביב. 2019 - "מולדת", מוזיאון הרצליה לאמנות עכשווית, הרצליה 2014 - "קלנדיה", בית האמנים, תל אביב 2013 - "במרחק הליכה", גלריה קונטמפוררי, תל אביב 2010 - "שבץ-נא", גלריה שלוש, תל אביב 2007 - "לא סתם", גלריה שלוש, תל אביב 2005 - "Home Cooking", גלריה שלוש, תל אביב 2002 - "כאילו כלום - יומנים ויזואליים", גלריה שלוש, תל אביב 2000 - "קולות", גלריה שלוש, תל אביב 1999 – "עצים", גלריה שלוש, תל אביב 1992 – "מסע-אפיפניות", גלריה קלישר 5, תל אביב 1990 - גלריה בוגרשוב, תל אביב 2019 - "מלון אוטופיה", יריד צבע טרי, תל אביב 2019 - "נשף סיום", יריד צבע טרי, בית תמי, תל אביב 2019 - "שמלה, סימלה - שיבה לאנתיאה", גלריה אגריפס 12, ירושלים 2018 - "Flower Power",Circle1 Gallery, ברלין 2018 - "כניסה חופשית", קו 16 - גלריה קהילתית לאמנות עכשווית, תל אביב 2017 - "חתירה למגע",P8 גלריה לאמנות עכשווית, תל אביב 2014 - "מזל וברכה", בית התפוצות, תל אביב 2014 - "קוורטט", גלריה בנימין, תל אביב 2014 - "מסעות", מוזיאון ישראל, אגף הנוער, ירושלים 2013 - "ניסוי כלים 10", בית תמי, תל אביב 2012 - "אי ילדות", בית האמנים, תל אביב 2012 - "דיוקנאות קין", הגלריה של אוניברסיטת בן-גוריון, באר שבע 2011 - "בריסטולים", מוזיאון בת ים, בת ים 2010 - Family Files"" צילום ישראלי עכשווי, המוזיאון היהודי, מינכן 2010 - Re-Location"", גלריה שלוש, תל אביב 2009 - " מהדורה אחרונה", הגלריה של אוניברסיטת בן-גוריון, באר שבע 2008 - "שפה ומגדר", גלריה ארטנוילנד, ברלין 2007 - "תנאים", הגלריה בטבעון (מרכז ההנצחה) 2006 - "בהיעדר גוף", גלריית המדרשה לאמנות, בית ברל 2005 - "יופי של ספר", מוזיאון ישראל, אגף הנוער, ירושלים 2003 - "ברשות הרבים", ביתן הלנה רובינשטיין, מוזיאון ת"א 2002 - הזוכים בפרסי משרד התרבות, ביתן הלנה רובינשטיין, מוזיאון ת"א 2002 - ארטפורום, ברלין 2002 - "שאלה של טעם-אוכל באמנות", מוזיאון ישראל, אגף הנוער, ירושלים 2000 - "מבט קדימה", גלריה .U .G .A, סנטה קלרה, ארצות הברית 2000 - "פוטו פסט", גלריה מרגוליס, יוסטון, ארצות הברית 1998 - "עיוותים", בית הספר לאמנויות, נים, צרפת 1998 - "המאור הקטן", מוזיאון ישראל, ירושלים 1998 - "דו"ח מצב", מוזיאון ישראל, ירושלים 1993 - "שחור", גלריה לימבוס, תל אביב 1992 - "כיוונים חדשים בצילום ישראלי", בית האמנים, ירושלים 2019 - מולדת, ספר שיצא לאור יחד עם התערוכה "מולדת" במוזיאון הרצליה 2013 - קטלוג שליווה את התערוכה "במרחק הליכה" בגלריה קונטמפוררי 2007 - ספר אמן, ארוחה משפחתית, הוצאת חרגול/עם עובד עבודותיה של ירדן שולבו בפרסומים שונים ובהם: 2019 - קטלוג מערך התערוכות "זירת האירוע", מוזיאון הרצליה 2019 - כתב העת המקוון "המוסך" (גיליון מס' 48) 2014 - קטלוג התערוכה "מזל וברכה", בית התפוצות, תל אביב 2012 - קטלוג התערוכה "דיוקנאות קין", אוניברסיטת בן-גוריון, באר שבע 2011 - קטלוג התערוכה "בריסטולים", מוזיאון בת-ים 2010 - קטלוג התערוכה ""Family Files, המוזיאון היהודי, מינכן 2010 - כתב העת "הליקון" (גיליון מס' 89) 2008 – לימבוס, מקום, צילום, הוצאת הקיבוץ המאוחד 2007 - כתב העת "מסמרים" (גיליון מס' 5) 2005 - כתב העת "המדרשה" (גיליון מס' 8) 2003 – צלמי הארץ, עורך גיא רז, הוצאת מפה והקיבוץ המאוחד 2002 - פרס "עידוד היצירה", משרד המדע התרבות והספורט 1985 - מלגת "קרן שרת" - קרן תרבות אמריקה ישראל עבודותיה של ירדן נמצאות באוספים שונים ובהם: מוזיאון ישראל מוזיאון תל אביב מוזיאון בת-ים מוזיאון הרצליה קום איל פו .O.R.S אוספים פרטיים מדיה וקבצים בנושא נורית ירדן בוויקישיתוף אתר האינטרנט הרשמי של נורית ירדן נורית ירדן באתר גלריה שלוש סדרת הצילומים "שבץ נא" של נורית ירדן בין הרכישות החדשות של מוזיאון תל אביב, "מגזין פורטפוליו", 22 באוגוסט 2023. אסנת צוקרמן רכטר כותבת על פרויקט "שהות" במגזין האמנות העצמאי המקוון "תוהו", 18 באפריל 2023. עופרה עופר אורן, לאן מוביל המסע שהחל בארוחה משפחתית, בבלוג "סופרת ספרים", 7 ביולי 2022 דנה גילרמן, "רציתי להיות זרה בארצי": האמנית נורית ירדן בתיעוד ישראלי יוצא דופן, באתר כלכליסט, 22 ביוני 2022. נעמי רייכמן, "מסע ישראלי" – על פרויקט "שהות" של נורית ירדן, ברשת המקומונים של ידיעות אחרונות, 4 במאי 2022. חגית פלג רותם מראיינת את נורית ירדן על פרויקט "שהות" במגזין המקוון לאמנות חזותית "פורטפוליו", 18 באפריל 2022. ד"ר גליה בר אור, על התערוכה "מולדת" במוזיאון הרצליה לאמנות עכשווית, בכתב העת "ערב רב", 15 באפריל 2019. ענת ברזילי, היופי כמלכודת דבש בתצלומיה של נורית ירדן, ריאיון עם נורית ירדן בכתב העת בסיס לאמנות ותרבות. גליה יהב, נורית ירדן מצלמת את הכיעור שמתחת ליופי, באתר הארץ, 4 במרץ 2013 רותם רוזנטל מראיינת את נורית ירדן לבלוג של מכון שפילמן לצילום, (2014) חגית פלג רותם, ‏מחסום היופי: נורית ירדן משיקה את התערוכה "קלנדיה", באתר גלובס, 10 ביוני 2014 על התערוכה "קלנדריה" כתבה של הדס יוסיף און, אתר ערב רב (2014) נורית ירדן, מחסום חשיבה, באתר הארץ, 12 ביוני 2013 גליה יהב, 5 יצירות האמנות של השבוע, באתר הארץ, 14 ביוני 2012 גליה יהב, הבריסטול הוא בשבילי, באתר הארץ, 12 באוקטובר 2011 שיח גלריה על התערוכה "שבץ-נא" (קטע וידאו) עכבר העיר, גן ארט: ה"שבץ נא" של שני רייזר, באתר הארץ, 9 באפריל 2014 "שבץ-נא" בבלוג של דנה גילרמן ספר האמן "ארוחה משפחתית" באתר הוצאת חרגול. שירה סתיו, מה שהתמונה חושפת, מה שעדיין נסתר, באתר הארץ, 18 בפברואר 2008 (ביקורת על "ארוחה משפחתית" במוסף ספרים, 20 בפברואר 2008) סמדר שפי, "ערגה בין המרצפות", באתר הארץ, 13 בינואר 2008 (על התערוכה "לא סתם" ועל הספר "ארוחה משפחתית"). בעקבות "ארוחה משפחתית" שיחה בין שוקה גלוטמן לבין נורית ירדן. כתבה מקבץ מהצילומים של נורית ירדן שהופיעו ב"מסמרים", ynet גלריה Artneuland, ברלין ynet, לא סתם, באתר ynet, 4 בינואר 2008 "יצירה ממשבר", באתר הארץ, 24 בדצמבר 2008 נורית ירדן, דף שער בספרייה הלאומית המסע המופלא: נורית ירדן בעקבות החברה הישראלית, חגית פלג רותם במגזין "פורטפוליו", 18 באפריל 2022. ידיעה במגזין "פורטפוליו", 22 באוגוסט 2023.